મુંબઈ, 8 ઑક્ટોબર : આજકાલ જાણે કોઈ પણ ફિલ્મનું પ્રમોશન જ્યાં સુધી કૉમેડી નાઇટ્સ વિથ કપિલમાં ન થાય, ત્યાં સુધી પ્રમોશન પૂરૂ નથી થતું. તેથી જ તો નવોદિત કલાકારોથી લઈ બિગ બી અમિતાભ બચ્ચન જેવા દિગ્ગજો પણ પોતાની ફિલ્મોના પ્રમોશન માટે કપિલ શર્મા સંચાલિત આ શોની પસંદગી કરે છે. હવે જ્યારે અમિતાભ પોતાની ફિલ્મનું પ્રમોશન કૉમેડી નાઇટ્સ વિથ કપિલમાં કરે, તો રેખા કેમ રહી જાય. એટલે જ તો રેખા પોતાની આગામી ફિલ્મ સુપર નાનીના પ્રમોશન માટે કપિલના શોમાં પહોંચ્યા.